Bosna i Hercegovina

Federacija Bosne i Hercegovine

Hercegovačko-neretvanska županija

OPĆINA PROZOR-RAMA

**GODIŠNJE IZVJEŠĆE O RADU**

**OPĆINSKOG NAČELNIKA, SLUŽBI ZA UPRAVU I DRUGIH SLUŽBI**

**OPĆINE PROZOR-RAMA** **ZA 2023. GODINU**

Ožujak 2024. godine

1. **UVOD**

Cilj Godišnjeg izvješća o radu Općinskog načelnika, općinskih službi za upravu i drugih službi Općine Prozor-Rama za 2023. godinu je informirati Općinsko vijeće o radu jedinstvenog tijela uprave općine Prozor-Rama kroz sagledavanje ostvarenja vlastitih programskih zadataka i aktivnosti, kao i informiranje o značajnim pitanjima realiziranim u izvještajnom razdoblju.

Pravni temelj za pripremu Izvješća u radu nalazi se u:

- Zakonu o organizaciji organa uprave u Federaciji BiH (,,Službene novine Federacije BiH, broj: 35/05)

- Zakonu o načelima lokalne samouprave u Federaciji Bosne i Hercegovine (,,Službene novine Federacije BiH" broj: 49/06)

- Zakonu o razvojnom planiranju i upravljanju razvojem u Federaciji Bosne i Hercegovine (Službene novine Federacije BiH, broj 32/17)

- Uredbi o trogodišnjem i godišnjem planiranju rada, monitoringu i izvještavanju u Federaciji Bosne i Hercegovine (,,Službene novine Federacije BiH" broj: 74/19)

- Statutu općine Prozor-Rama-pročišćeni tekst (,,Službeni glasnik Općine Prozor-Rama“, broj: 3/01)

- Pravilniku o unutarnjoj organizaciji općinskih službi za upravu i drugih službi u općini Prozor-Rama-pročišćeni tekst („Službeni glasnik Općine Prozor-Rama“, broj: 1/22, 2/22, 4/22, 3/23 i 4/23)

Rukovođenje Općinom Načelnik ostvaruje putem rukovodećih državnih službenika koji neposredno rukovode službama za upravu i stručnim službama.

Poslove i zadatke lokalne samouprave iz izvorne nadležnosti općine kao i upravne poslove koji se federalnim i županijskim zakonom stave u nadležnost općine obavlja organ državne službe putem sljedećih službi za upravu i to:

1. Služba za opću upravu i društvene djelatnosti
2. Služba za prostorno uređenje i komunalne djelatnosti
3. Služba za razvoj, poduzetništvo, obrt i financije
4. Služba za geodetske, imovinsko-pravne poslove i katastar

Službe za obavljanje stručnih, tehničkih i drugih poslova su:

1. Stručna služba za poslove Općinskog vijeća
2. Ured Načelnika
* Jedinica za internu reviziju
* Odsjek za inspekcijske poslove i komunalni red

Koordinacijom rada općinskih službi i samostalnih odsjeka sve zadaće su ispunjavane uspješno.

1. **IZVJEŠĆE O RADU**

Poslovi Načelnika i općinske uprave u 2023. godini obavljeni su u skladu s odredbama Zakona o načelima lokalne samouprave, Statutom Općine Prozor-Rama, ostalim zakonima i propisima kojima su propisane određene nadležnosti lokalne samouprave, kao i odlukama i zaključcima Općinskog vijeća.

Ovo izvješće predstavlja zbir godišnjih izvješća o radu službi kao organizacijskih jedinica organa

uprave o redovnim aktivnostima kojima se realiziraju poslovi iz propisanih nadležnosti kao i o izvanrednim poslovima koji su se pojavljali u izvještajnom razdoblju, a čiju realizaciju je aktivno pratio i nadzirao Načelnik.

U izvještajnom razdoblju, prioritetna pažnja usmjerena je na sljedeće: ostvarenje Proračuna i Programa koje je usvojilo Općinsko vijeće, provedba politike i izvršavanje odluka i zaključaka Općinskog vijeća, zakonitost u radu općinske uprave, efikasnost poslovanja uz racionalno korištenje raspoloživih sredstava, provođenje investicijskih ulaganja kroz kapitalne izdatke i kapitalne projekte, ispunjavanje zakonskih zadataka uz zaštitu prava pojedinaca i javnoga interesa, te osiguravanje proceduralne pravičnosti i prilagođavanje usluga potrebama građana, poboljšanje organizacije rada i efikasnosti općinske uprave, te stručno usavršavanje zaposlenih općinske uprave, otvorenost i transparentnost, te efikasno informiranje javnosti o radu općinske uprave, poboljšanje i suradnja s nevladinim sektorom, suradnja s državnim, federalnim i županijskim tijelima i institucijama, Savezom općina i gradova Federacije BiH, međunarodnim organizacijama i institucijama, te drugim gradovima i općinama.

Načelnik Općine Prozor-Rama, kao izvršni organ Općine Prozor-Rama, tijekom 2023. godine, obavljao je između ostalih poslove, koji se odnose na: zastupanje i predstavljanje Općine Prozor-Rama kao jedinice lokalne samouprave, donosio odluke i druge akte iz svoje nadležnosti, podnosio Općinskom vijeću Prozor-Rama na usvajanje odluke i druge dokumente tj. opće akte, koje su izrađivale općinske službe, provodio politiku Općine u skladu s odlukama Općinskog vijeća, putem općinskih službi planirao i izvršavao proračun Općine i osiguravao primjenu zakona, te odluka i drugih akata Općinskog vijeća i obavljao druge poslove određene Ustavom i zakonom iz nadležnosti Načelnika Općine Prozor-Rama.

U izvršavanju poslova iz svoje nadležnosti Načelnik Općine Prozor-Rama je skoro svakodnevno

održavao radne sastanke sa službama za upravu, kao i sjednice Kolegija.

Radni sastanci Načelnika su sastanci s jednom ili više službi, vezani za jedno tematsko područje, za rješavanje konkretnog problema ili za pripremu Kolegija. Kolegij, kao konzultantski sastanak, predstavlja sastanak pripreme sjednica Općinskog vijeća.

Uvidom u rad Općinskog vijeća u 2023. godini vidljiva je aktivna uloga Načelnika i općinskih službi u donošenju odluka, kao i predlaganju odluka i drugih akata Općinskom vijeću kao predstavničkom tijelu građana.

Tijekom 2023. godine Načelnik je imao intenzivne aktivnosti i ostvario mnogo osobnih kontakata s pravnim i fizičkim osobama s područja Općine, Bosne i Hercegovine, ali i s inozemnim subjektima. Nastavljena je uspješna praksa održavanja protokolarnih i radnih sastanaka. Načelnik je održao brojne sastanake s gospodarstvenicima, predstavnicima organizacija i udruženja građana, sportskih i kulturnih organizacija, obrazovnih i vjerskih organizacija i institucija, mjesnih zajednica, te sa stranim delegacijama. Održani su sastanci s UNDP, REDAH, USAID, OSCE, LINK, KULT, CCI, Crveni križ Švicarske, Ambasadori u BIH iz Nizozemske, Njemačke, Španjolske, Švicarske i Belgije i s drugim predstavnicima međunarodnih organizacija i tijela s ciljem predstavljanja potencijala Općine i stvaranja mogućnosti za potencijalne nove projekte i ulaganja na području Općine. Tijekom posjeta stranih delegacija, fokus je bio na predstavljanju potencijala za nova ulaganja, ekonomski razvoj, te ostvarivanje suradnje na području sigurnosti, kulture, sporta i pitanja mladih kao i razmjene dobrih praksi u ovim područjima.

U 2023. godini nastavile su se aktivnosti vezane za primjenu zakonskih odredbi plaćanja naknada od strane Elektroprivrede HZ HB Mostar s ciljem osiguranja sredstava za kapitalne projekte i transfere u općinskom proračunu. Aktivne su bile dvije tužbe Općine po tom osnovu. Četvrta tužba je 2023. godine drugostupanjski presuđena u korist Općine Prozor–Rama, za petu tužbu se očekivao termin za ročište na Općinskom sudu u Mostaru. U međuvremenu je došlo do kontakta s novim rukovodstvom Elektroprivrede HZ HB i do dogovaranja oko navedenih tužbi. To je rezultiralo potpisivanjem Sporazuma dana 05.10.2023. godine i plaćanjem svih obveza EP HZ BH Mostar po tim tužbama, uključujući zatezne kamate i troškove spora za četvrtu tužbu.

Dana 31.08.2023. godine Zastupnički dom FBiH usvojio je novi Zakon o električnoj energiji. Time je prestala mogućnost traženja povećanog plaćanja po osnovu povećanja cijena električne energije. Također je došlo do prijedloga o izmjenama Zakona o izdvajanju i usmjeravanju dijela prihoda poduzeća ostvarenog korištenjem hidroakumulacijskih objekata. Općina Prozor–Rama je pokrenula inicijativu zajedničkog stava zainteresiranih općina i gradova. Dana 05.12.2023. u prostorijama općine Prozor–Rama održan je sastanak na kojem su sudjelovali predstavnici općina i gradova: Mostar, Jablanica, Konjic, Tomislavgrad, Jajce, Grude, Prozor–Rama, te je dogovoreno zajedničko djelovanje kako bi došlo do korekcije navedenog Zakona na način prihvatljiv lokalnim samoupravama.

Osim navedenih aktivnosti, tijekom 2023. godine pokrenuta je i posebna tužba protiv Elektroprivrede HZ HB Mostar za naknadu po osnovu takozvane „univerzalne usluge“, te se po njoj obavljale potrebne aktivnosti.

Posebna aktivnost odvijala se s ciljem uspješne realizacije projekta GS Rama. Tijekom 2023. godine održani su radni sastanci na tu temu s predstavnicima investitora, s predstavnicima poslovnih partnera iz Njemačke, s predstavnicima Elektroprivrede HZ HB, zatim Ministarstva prometa i veza HNŽ/K, s projektantima i izvođačima radova. Blagovremeno su rješavani svi problemi koji su se pojavljivali prilikom provedbe aktivnosti na projektu.

Neki od ovih događaja su medijski popraćeni lokalnim medijima, a osim lokalnih, tu su bili i HRT, Nova BiH, Pro TV, OBN TV i druge kojima je Načelnik dao izjavu.

* 1. **URED NAČELNIKA**

Ured Načelnika kao organizacijska jedinica obuhvaća poslove javne nabave i odnose s javnošću, te dva odsjeka:

1. Jedinica za internu reviziju

2. Odsjek za inspekcijske poslove i komunalni red

čija su izvješća o radu sastavni dio ovog Izvješća.

**2.1.1. JAVNE NABAVE**

Izvješće o radu iz oblasti javnih nabava u 2023. godini uključuje:

1. Informaciju o Planu javnih nabava Općine Prozor-Rama za 2023. godinu, te izmjenama i dopunama Plana

2. Informaciju o postupcima nabave provedenim u 2023. godini i broju objavljenih obavijesti na Portalu javnih nabava (tabelarni prikaz).

3. Postupci nabave izuzeti od primjene ZJN BiH.

1. **Plan javnih nabava Općine Prozor-Rama za 2023. godinu**

Plan javnih nabava Općine Prozor-Rama za 2023. godinu usvojen je 09.01.2023. god., u roku koji je određen ZJN (Odluka broj: 01/1-11-20/23), te objavljen na Portalu javnih nabava 19.01.2023. godine.

Tijekom 2023. godine došlo je do izmjena i dopuna istoga nekoliko puta, i to:

12.04.2023., 17.05.2023., 06.07.2023., 11.09.2023., 21.09.2023. i 23.10.2023. godine.

Izmjene i dopune Plana javnih nabava urađene su u skladu sa odredbama ZJN, te objavljene na Portalu javnih nabava.

Izmjene i dopune uključivale su sljedeće elemente: promjenu procijenjene vrijednosti pojedinih postupaka nabave, promjenu vrste postupka, podjelu postupka nabave na lotove, te dodavanje novih postupaka nabave koji ranije nisu bili predviđeni.

1. **Postupci nabave provedeni u 2023. godini i broj objavljenih obavijesti na Portalu javnih nabava**

|  |  |  |
| --- | --- | --- |
| Vrsta postupka  | Broj | Vrijednost u KM/bez PDV-a |
| Otvoreni postupak | 10 | 1.215.494,34 |
| Pregovarački postupak (bez obj. obavijesti) | 1 | 7.569,00 |
| Izravni sporazum | 49 | 264.405,74 |
| Konkurentski zahtjev | 5 | 164.698,05 |
| Ukupno | 65 | 1.652.167,13 |

|  |  |
| --- | --- |
| Vrsta obavijesti  | Broj |
| Obavijest o nabavi | 14 |
| Obavijest o poništenju postupka nabave | 5 |
| Obavijest o dodjeli ugovora | 17 |
| Obavijest o nabavi usluga iz Aneksa II | 4 |
| UKUPNO | 40 |

**3. Postupci nabave izuzeti od primjene ZJN BiH**

U 2023. godini provedeno je nekoliko postupaka nabave na temelju odluke o izuzeću od primjene ZJN BiH (čl. 10c. stavak 1 - ugovori između subjekata u javnom sektoru).

To su sljedeći postupci:

• Izgradnja vodovoda Gospodarska zona Izlaz;

• Nabava usluga prijevoza učenika u općini Prozor-Rama (relacije koje nisu obuhvaćene u provedenom otvorenom postupku javne nabave), ugovor zaključen sa poduzećem "Javni prijevoz" d.o.o. Prozor-Rama;

• Prijevoz učenika u općini Prozor-Rama u školskoj 2023/24 na relaciji: Uzdol-Krančići-Ljubunci-Dobroša-Krča-Gmići-Prozor; Ljubunci-Krančići-Uzdol.

Predmetna relacija je inače bila dio otvorenog postupka javne nabave usluga prijevoza učenika označena kao Lot 1.

Međutim, Lot 1. je poništen nakon što je izabrani ponuditelj, odnosno ponuditelji odustali od dodjele ugovora (primljene 2 ponude), te je ugovor za predmetnu relaciju dodijeljen u skladu sa čl. 10c. st. (1) ZJN poduzeću "Javni prijevoz" d.o.o. Prozor-Rama;

• Betoniranje prilaza u mjestu Gorica.

Uz naprijed navedene postupke, proveden je, također, i postupak nabave odvjetničkih usluga u skladu sa čl. 10a. točka d) alineja 2) ZJN BiH.

Postupak je proveden pod nazivom: "Odvjetničke usluge u predmetu br. 58 O Ps 25 8178 22 Ps (univerzalna usluga)". Iako je u pitanju postupak izuzet od primjene ZJN, ugovorno tijelo je, u cilju osiguranja transparentnosti postupka, provelo istraživanje tržišta, te je na temelju prikupljenih informacija o cijenama za pružanje predmetnih usluga dodijeljen ugovor ponuditelju ZAK "Kebo&Guzin" Mostar.

1. **IZVJEŠĆA O RADU SLUŽBI ZA UPRAVU OPĆINE PROZOR-RAMA**

U skladu s člankom 35. i 36. Pravilnika o unutarnjoj organizaciji općinskih službi za upravu i drugih službi u općini Prozor-Rama-pročišćeni tekst („Službeni glasnik Općine Prozor-Rama“, broj: 1/22, 2/22, 4/22, 3/23 i 4/23), po isteku kalendarske godine svaka Služba za upravu je dužna izraditi godišnje izvješće o realizaciji zadataka i to izvješće podnijeti Načelniku. Izvješće sadrži podatke o izvršenim zadacima, podatke o zadacima koji nisu izvršeni i razlog neizvršenja, probleme u vršenju zadataka, stanje u oblasti za koju su osnovane i prijedlog mjera koje bi trebalo poduzeti u sljedećem razdoblju. Na temelju pojedinačnih izvješća službi za upravu izrađuje se jedinstveno izvješće kao izvješće jedinstvenog tijela uprave koje Načelnik podnosi Općinskom vijeću.

S obzirom da su izvješća Službi za upravu opširna, sastavni su dio ovog Izvješća.

Prilog:

*Izvješća o radu:*

*1. Službe za opću upravu i društvene djelatnost,*

*2. Službe za prostorno uređenje, komunalne djelatnosti, imovinsko-pravne poslove i katastar nekretnina*

*3. Službe za razvoj, poduzetništvo, obrt i financije*

*4. Odsjeka za inspekcijske poslove i komunalni red*

*6. Jedinice za internu reviziju*

Broj: 01/1-30-869/24

Datum: 20.03.2024. godine **NAČELNIK**

 **dr. Jozo Ivančević**